**Manuál Ministerstva financií Slovenskej republiky**

**k obsahu finančných výkazov**

**OBSAH:**

1. **Termíny predkladania finančných výkazov**
2. **Obsah finančných výkazov:**
	1. **Finančný výkaz o príjmoch, výdavkoch a finančných operáciách FIN 1-12**
	2. **Finančný výkaz o vybraných údajoch z aktív a z pasív FIN 2-04**
	3. **Finančný výkaz o finančných aktívach podľa sektorov FIN 3-04**
	4. **Finančný výkaz o finančných pasívach podľa sektorov FIN 4-04**
	5. **Finančný výkaz o dlhových nástrojoch a vybraných záväzkoch FIN 5-04**
	6. **Finančný výkaz o bankových účtoch a záväzkoch obcí, vyšších územných celkov a nimi**

**zriadených rozpočtových organizácií FIN 6-04**

1. **História zmien**
2. **Súvisiace dokumenty, kontakty**

**PRÍLOHY:**

**Vzor úvodnej strany pre finančné výkazy**

**Vybrané pohľadávky a vybrané záväzky (pomôcka pre vyplnenie FIN 3-04, FIN 4-04 a FIN 5-04)**

**1. Termín a miesto predkladania finančných výkazov**

Subjekty verejnej správy odovzdávajú finančné výkazy v súlade s opatrením Ministerstva financií SR zo dňa 19. decembra 2017 č. MF/017353/2017-352, ktorým sa ustanovuje usporiadanie, obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy (ďalej len „Opatrenia MF/017353/2017-352“) v týchto termínoch:

**FIN 1-12 Finančný výkaz o príjmoch, výdavkoch a finančných operáciách**

|  |  |  |  |
| --- | --- | --- | --- |
| **Typ subjektu**  | **periodicita** | **jan. – nov. / I.-III. Q** | **december / IV.Q** |
| štátne RO a PO  | mesačne | 26 dní | 26 dní |
| štátne fondy | mesačne | 26 dní | 26 dní |
| VÚC + RO a PO | štvrťročne | 30 dní | 5. feb. |
| obce + RO a PO | štvrťročne | 30 dní | 5. feb. |
| dopravné podniky - miestna samospráva | štvrťročne | 30 dní | 5. feb. |
| ostatné subjekty VS - štátna správa  | mesačne | 26 dní | 26 dní |
| zdravotnícke zariadenia - štátna správa / miestna samospráva | mesačne | 26 dní | 26 dní |

**FIN 2-04 Finančný výkaz o vybraných údajoch z aktív a pasív subjektu verejnej správy**

|  |  |  |  |
| --- | --- | --- | --- |
| **Typ subjektu**  | **periodicita** | **I.-III. Q** | **IV.Q** |
| štátne RO a PO | štvrťročne | 30 dní | x |
| štátne fondy | štvrťročne | 30 dní | x |
| VÚC + RO a PO | štvrťročne | 35 dní | x |
| obce + RO a PO | štvrťročne | 35 dní | x |
| dopravné podniky – miestna samospráva | štvrťročne | 35 dní | 5. feb. |
| ostatné subjekty VS - štátna správa | štvrťročne | 30 dní | 5. feb. |
| zdravotnícke zariadenia - štátna správa | štvrťročne | 30 dní | 5. feb. |
| zdravotnícke zariadenia miestna samospráva | štvrťročne | 35 dní | 5. feb. |
| zdravotné poisťovne ako subjekt VS  | nepredkladajú | x | x |

**FIN 2-04 Finančný výkaz o vybraných údajoch z aktív a z pasív subjektu verejnej správy** pre subjekty verejnej správy definované v § 4 ods. 4 Opatrenia na základe schválenej účtovnej závierky

|  |  |
| --- | --- |
| **Typ subjektu**  | **dátum** |
| Subjekty VS, ktoré zostavujú účtovnú závierku podľa §17a zákona č. 431/2002 Z. z. o účtovníctve (IAS/IFRS) | 31. júla  |
| Subjekty VS, ktoré sú mikro účtovné jednotky podľa §2 zákona č. 431/2002 Z. z. o účtovníctve | 31. júla |
| Exportno–importná banka SR | 31. júla |

**FIN 3-04 Finančný výkaz o finančných aktívach podľa sektorov**

|  |  |  |  |
| --- | --- | --- | --- |
| **Typ subjektu**  | **periodicita** | **I.-III. Q** | **IV.Q** |
| štátne RO a PO | štvrťročne | 30 dní | 5. feb. |
| štátne fondy | štvrťročne | 30 dní | 5. feb. |
| VÚC + RO a PO | štvrťročne | 35 dní | 10. feb. |
| obce + RO a PO | štvrťročne | 35 dní | 10. feb. |
| dopravné podniky - miestna samospráva | štvrťročne | 35 dní | 10. feb. |
| ostatné subjekty VS - štátna správa | štvrťročne | 30 dní | 5. feb. |
| zdravotnícke zariadenia - štátna správa | štvrťročne | 30 dní | 5. feb. |
| zdravotnícke zariadenia miestna samospráva | štvrťročne | 35 dní | 10. feb. |

**FIN 4-04 Finančný výkaz o finančných pasívach podľa sektorov**

|  |  |  |  |
| --- | --- | --- | --- |
| **Typ subjektu**  | **periodicita** | **I.-III. Q** | **IV.Q** |
| štátne RO a PO | štvrťročne | 30 dní | 5. feb. |
| štátne fondy | štvrťročne | 30 dní | 5. feb. |
| VÚC + RO a PO | štvrťročne | 35 dní | 10. feb. |
| obce + RO a PO | štvrťročne | 35 dní | 10. feb. |
| dopravné podniky – miestna samospráva | štvrťročne | 35 dní | 10. feb. |
| ostatné subjekty VS - štátna správa | štvrťročne | 30 dní | 5. feb. |
| zdravotnícke zariadenia - štátna správa | štvrťročne | 30 dní | 5. feb. |
| zdravotnícke zariadenia miestna samospráva | štvrťročne | 35 dní | 10. feb. |

**FIN 5-04 Finančný výkaz o dlhových nástrojoch a vybraných záväzkoch**

|  |  |  |  |
| --- | --- | --- | --- |
| **Typ subjektu**  | **periodicita** | **I.-III. Q** | **IV.Q** |
| štátne RO a PO | štvrťročne | 30 dní | 5. feb. |
| štátne fondy | štvrťročne | 30 dní | 5. feb. |
| VÚC + RO a PO | štvrťročne | 35 dní | 10. feb. |
| obce + RO a PO | štvrťročne | 35 dní | 10. feb. |
| dopravné podniky – miestna samospráva | štvrťročne | 35 dní | 10. feb. |
| ostatné subjekty VS - štátna správa | štvrťročne | 30 dní | 5. feb. |
| zdravotnícke zariadenia - štátna správa | štvrťročne | 30 dní | 5. feb. |
| zdravotnícke zariadenia miestna samospráva | štvrťročne | 35 dní | 10. feb. |

**FIN 5-04 Finančný výkaz o dlhových nástrojoch a vybraných záväzkoch** pre subjekty verejnej správy definované

v § 4 ods. 4 Opatrenia na základe schválenej účtovnej závierky

|  |  |
| --- | --- |
| **Typ subjektu**  | **dátum** |
| Subjekty VS, ktoré zostavujú účtovnú závierku podľa §17a zákona č. 431/2002 Z. z. o účtovníctve (IAS/IFRS) | 31. júla  |
| Subjekty VS, ktorými sú mikro účtovné jednotky podľa §2 zákona č. 431/2002 Z. z. o účtovníctve | 31. júla |
| Exportno–importná banka SR | 31. júla |

**FIN 6-04 Finančný výkaz o stave bankových účtov a záväzkov obcí, vyšších územných celkov a nimi zriadených rozpočtových organizácií**

|  |  |  |  |
| --- | --- | --- | --- |
| **Typ subjektu**  | **periodicita** | **I.-III. Q** | **IV.Q** |
| štátne RO a PO | nepredkladá | x | x |
| štátne fondy | nepredkladá | x | x |
| VÚC + RO | štvrťročne | 35 dní | 10. feb. |
| obce + RO | štvrťročne | 35 dní | 10. feb. |
| PO miestna samospráva | nepredkladá | x | x |
| dopravné podniky – miestna samospráva | nepredkladá | x | x |
| ostatné subjekty VS -štátna správa/ miestna samospráva | nepredkladá | x | x |
| zdravotnícke zariadenia štátna správa / miestna samospráva | nepredkladá | x | x |

**2. Obsah finančných výkazov:**

**2.1 FIN 1-12 Finančný výkaz o príjmoch, výdavkoch a finančných operáciách**

Výkaz vypĺňajú tieto subjekty verejnej správy:

1. štátne rozpočtové organizácie,
2. štátne príspevkové organizácie,
3. štátne fondy,
4. subjekty verejnej správy zaradené podľa štatistického registra organizácií do verejnej správy v súlade s európskou metodikou ESA 2010 ustanovenou Nariadením EP a Rady(EÚ) č. 549/2013 z 21. mája 2013 o európskom systéme národných a regionálnych účtov v Európskej únii a sú zaradené podľa číselníka registra organizácií do inštitucionálneho subsektora ústrednej štátnej správy  pod kódom S.13110 alebo fondov sociálneho zabezpečenia pod kódom S.13140 – všetky ostatné subjekty verejnej správy zaradené do štátnej správy a do fondov sociálneho a zdravotného poistenia,
5. subjekty miestnej samosprávy, ktorými sú zdravotnícke zariadenia zapísané v štatistickom registri organizácií a zaradené do verejnej správy v súlade s európskou metodikou ESA 2010 ustanovenou Nariadením EP a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii a sú podľa číselníka registra organizácií zaradené do inštitucionálneho subsektora miestnej samosprávy pod kódom S.13130 a zároveň majú predmet činnosti uvedený v štatistickej klasifikácii ekonomických činnosti SK NACE1) rev. 2(2008) pod číselným kódom 86xx,
6. vyššie územné celky a nimi zriadené rozpočtové organizácie a príspevkové organizácie,
7. obce a nimi zriadené rozpočtové organizácie a príspevkové organizácie a
8. subjekty miestnej samosprávy, ktorými sú dopravné podniky zaradené podľa štatistického registra organizácií do sektora verejnej správy v súlade s európskou metodikovu ESA 2010 ustanovenou Nariadením EP a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únií a sú podľa číselníka registra organizácií zaradené do inštitucionálneho subsektora miestnej samosprávy pod kódom S.13130 a zároveň majú predmet činnosti uvedený v štatistickej klasifikácii ekonomických činností SK NACE1) rev. 2 (2008) pod číselným kódom 49310.

Subjekty verejnej správy, ktorými sú obce a nimi zriadené rozpočtové organizácie a vyššie územné celky a nimi zriadené rozpočtové organizácie, vypĺňajú časť I. výkazu osobitne za bežné príjmy a bežné výdavky a osobitne za kapitálové príjmy a kapitálové výdavky (§ 10 ods. 3 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon č. 583/2004 Z. z.“)).

Podľa § 24 ods. 1 zákona č. 523/2004 Z. z. o rozpočtových pravidlách verejnej správy v znení účinnom od 1.1. 2018 (ďalej len „zákon č. 523/2004 Z. z.) príspevková organizácia hospodári podľa svojho rozpočtu príjmov a výdavkov. Rozpočet príspevkovej organizácie ako jedného zo subjektov verejnej správy je súčasťou rozpočtu verejnej správy, ktorý obsahuje príjmy a výdavky, a preto sa rozpočet nákladov, výnosov a výsledku hospodárenia príspevkovej organizácie nahrádza rozpočtom príjmov a výdavkov.

**Všetky príjmy a výdavky môžu byť vykázané buď v prvej alebo v druhej časti finančného výkazu FIN 1-12, nikdy nie v obidvoch častiach súčasne. Zároveň platí, že príjmy a výdavky môžu byť vykázané iba raz v prvej alebo druhej časti finančného výkazu.**

**Časť I. Príjmy a výdavky**

V tejto časti sa uvádzajú všetky príjmy a výdavky subjektu verejnej správy, ktoré sa klasifikujú podľa rozpočtovej klasifikácie, s výnimkou:

* príjmových a výdavkových operácií subjektov verejnej správy,
* pohybov na samostatných účtoch štátnych rozpočtových organizácií,
* príjmov a výdavkov z podnikateľskej činnosti štátnych príspevkových organizácií a príspevkových organizácií obce a vyššieho územného celku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) [www.statistics.sk/klasifikácie/štatistická](http://www.statistics.sk/klasifik%C3%A1cie/%C5%A1tatistick%C3%A1) klasifikácia ekonomických činností SK NACE Rev. 2 (2008)

Stĺpec „a“ v časti 1.1. a v časti 1.2. (**Druh rozpočtu)** vypĺňajú subjekty verejnej správy, ktorými sú štátne rozpočtové organizácie. Uvádza sa druh rozpočtu, v zmysle Opatrenia Ministerstva financií Slovenskej republiky z 8. decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov, (ďalej len „Opatrenie MF/010175/2004-42“). **Štátna rozpočtová organizácia uvedie druh rozpočtu 211 príjmy a výdavky alebo 212 – prevod výdavkov z výdavkového účtu na samostatný účet a prevod príjmov zo samostatného účtu na príjmový účet.**

Stĺpec „b“ (Zdroj) v časti 1.1. a časti 1.2. sa vypĺňa ako povinný údaj pre všetky subjekty verejnej správy definované v § 2 ods. 3 Opatrenia. Používanie kódu zdroja je vymedzené v Príručke na zostavenie návrhu rozpočtu verejnej správy na roky **2018** až **2020** (FS 4/2017) v znení dodatkov 1 a 2.

Stĺpec „c“ (Program) v časti 1.2. vypĺňajú subjekty verejnej správy, ktorými sú štátne rozpočtové organizácie, štátne príspevkové organizácie, štátne fondy. Obce, vyššie územné celky a ich rozpočtové organizácie a príspevkové organizácie nevypĺňajú tento údaj. Uvádza sa alfanumerický kód programu.

V stĺpcoch „c“ až „e“ v časti 1.1. a v stĺpcoch „h“ až „j“ v časti 1.2. sa uvádzajú príjmy a výdavky subjektu verejnej správy triedené podľa rozpočtovej klasifikácie (§ 4 ods. 4 zákona č. 523/2004 Z. z.). Pri zadávaní ekonomickej klasifikácie rozpočtovej klasifikácie (Položka, Podpoložka, Názov) sa použije Opatrenie MF/010175/2004-42. Pri zadávaní funkčnej klasifikácie (Oddiel, Skupina, Trieda, Podtrieda) sa použije číselník podľa vyhlášky Štatistického úradu SR č. 257/2014 Z. z. z 18. septembra 2014, ktorou sa vydáva štatistická klasifikácia výdavkov verejnej správy (SK COFOG).

V stĺpci „1“ v častiach 1.1. a 1.2. sa uvádzajú údaje o príjmoch rozpočtu a výdavkoch rozpočtu subjektu verejnej správy schválené a rozpísané na základe zákona o štátnom rozpočte na príslušný rozpočtový rok alebo na základe rozpočtu verejnej správy na príslušný rozpočtový rok schváleného vládou Slovenskej republiky alebo schváleného orgánom príslušného subjektu verejnej správy (§ 14 zákona č. 523/2004 Z. z**.).** V prípade, ak subjekt územnej samosprávy nemá schválený rozpočet na príslušný rozpočtový rok, hospodári v súlade s § 11 zákona č. 583/2004 Z. z. v režime rozpočtového provizória, t. z. podľa schváleného rozpočtu predchádzajúceho rozpočtového roka. Do stĺpca „1“ v častiach 1.1. a 1.2. uvedie údaje predchádzajúceho rozpočtového roka.

V stĺpci „2“ v častiach 1.1. a 1.2. sa uvádzajú údaje o príjmoch rozpočtu a výdavkoch rozpočtu subjektu verejnej správy upravené o vykonané rozpočtové opatrenia v štátnom rozpočte (§ 15 až 18 zákona č. 523/2004 Z. z.) alebo upravené na základe rozhodnutia orgánu príslušného subjektu verejnej správy.

V prípade, že neboli vykonané rozpočtové opatrenia u subjektu verejnej správy, tento do stĺpca 2 „Rozpočet po zmenách“ uvedie ten istý údaj ako v stĺpci 1 „Schválený rozpočet“.

V stĺpci „3“ v častiach 1.1. a 1.2. sa uvádzajú údaje o očakávanej skutočnosti, ktorou sa rozumie odhad plnenia rozpočtu príjmov a čerpania rozpočtu výdavkov ku koncu rozpočtového roka. Vychádza sa z upraveného rozpočtu s prihliadnutím na zmeny, ktoré sú známe, ale nie sú zapracované do upraveného rozpočtu (napríklad nerealizované verejné obstarávanie, na ktoré boli rozpočtované prostriedky). Hodnota uvedená v očakávanej skutočnosti môže byť menšia, väčšia alebo aj totožná s hodnotou uvedenou v upravenom rozpočte. Očakávaná skutočnosť sa vykazuje v priebehu roka, nevykazuje sa pri odovzdávaní výkazov k 31.12. Za subjekty verejnej správy, ktorými sú štátne rozpočtové organizácie, štátne príspevkové organizácie, štátne fondy, subjekty ústrednej správy pod kódom S. 13110 alebo S. 13140 a zdravotnícke zariadenia v subsektore miestnej samosprávy pod kódom S. 13130 sa uvádzajú údaje o očakávanej skutočnosti za obdobie január až november. Za subjekty verejnej správy, ktorými sú vyššie územné celky a ich rozpočtové organizácie a príspevkové organizácie a dopravné podniky v subsektore miestnej samosprávy pod kódom S. 13130, sa uvádzajú údaje o očakávanej skutočnosti za prvý až tretí štvrťrok.

V stĺpci „4“ v častiach 1.1. a 1.2. sa uvádzajú údaje o skutočných príjmoch a skutočných výdavkoch subjektu verejnej správy podľa stavu k termínu, ku ktorému sa finančný výkaz zostavuje. Údaje sa neprispôsobujú rozpočtu ani monitoringu rozpočtu, ale vychádzajú z reálnych platieb subjektu verejnej správy, ktoré boli realizované prostredníctvom bankového účtu, účtu rozpočtových príjmov, účtu rozpočtových výdavkov alebo z pokladnice.

Všetky subjekty verejnej správy uvádzajú údaje o schválenom rozpočte a o rozpočte po zmenách kladným číslom. V prípade, že subjekty nemajú schválený rozpočet a rozpočet po zmenách na danej položke/podpoložke, uvedú nulu.

**Časť II. Finančné operácie**

Táto časť obsahuje údaje o finančných operáciách a o pohyboch na samostatných účtoch subjektov verejnej správy definovaných v § 2 ods. 3 Opatrenia MF/017353/2017-352. Ďalej obsahuje údaje o pohyboch na samostatných účtoch subjektov verejnej správy, ktorými sú príspevkové organizácie zriadené štátnom obcou alebo vyšším územným celkom, na ktorých sa vykazujú príjmy a výdavky podnikateľskej činnosti v súlade s § 28 zákona č. 523/2004 Z. z..

Pohyby na samostatných účtoch vypĺňajú štátne rozpočtové organizácie v zmysle § 22 ods. 4 zákona č. 523/2004 Z. z.. Pohyby na samostatných účtoch vypĺňajú štátne príspevkové organizácie a príspevkové organizácie zriadené obcou alebo vyšším územným celkom z podnikateľskej činnosti v zmysle § 28 zákona č. 523/2004 Z. z..

**Rozpočtové organizácie vykazujú zostatok finančných prostriedkov z predchádzajúcich rokov na položke EK 453 okrem zostatku na účte sociálneho fondu a zostatku miezd za december 2017.**

Štátne rozpočtové organizácie uvádzajú aj údaje o ďalších pohyboch na samostatných účtoch. Vypĺňajú údaje za prevodové príjmy a prevodové finančné operácie, ktoré sa nerozpočtujú ale používajú sa pri zaznamenávaní skutočnosti. Vypĺňajú sa vo všetkých stĺpcoch okrem stĺpcov 1 Schválený rozpočet a 2 Rozpočet po zmenách. Klasifikujú a vykazujú sa na úrovni kategórie a položky, tzn. v stĺpcoch s názvom „Položka/Podpoložka“.

Stĺpec „a“ v častiach 2.1. a 2.2. sa vypĺňa za subjekty verejnej správy, ktorými sú štátne rozpočtové organizácie a uvádza sa kód samostatného účtu a za subjekty verejnej správy, ktorými sú štátne príspevkové organizácie, za ktoré sa uvádza kód samostatného účtu podnikateľskej činnosti. Číselník samostatných účtov štátnych rozpočtových organizácií je uvedený v Prílohe č. 3 Príručky na zostavenie návrhu rozpočtu verejnej správy na roky 2018 až 2020. **Príspevkové organizácie štátu, obce a vyššieho územného celku uvádzajú pri príjmoch a výdavkoch podnikateľskej činnosti kód účtu 005. Príspevkové organizácie údaje o podnikateľskej činnosti vykazujú v časti II., pričom pri príjmových operáciách použijú ekonomickú klasifikáciu 200 až 500 a pri výdavkových operáciách použijú ekonomickú klasifikáciu 600 až 800.**

Stĺpec „b“ v časti 2.1. a v časti 2.2. (Druh rozpočtu) vypĺňajú subjekty verejnej správy, ktorými sú štátne rozpočtové organizácie. Uvádza sa druh rozpočtu, v zmysle Opatrenia Ministerstva financií Slovenskej republiky z 8. decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov, ( ďalej len „Opatrenie MF/010175/2004-42“).

Stĺpec „c“ v častiach 2.1. a 2.2. sa vypĺňa za všetky subjekty verejnej správy uvedené v § 2 ods. 3 opatrenia MF/017353/2017-352. Kód zdroja sa vypĺňa ako povinný údaj.

V stĺpcoch „d“ až „f“ v časti 2.1. a v stĺpcoch „h“ až „j“ v časti 2.2. sa uvádzajú príjmové finančné operácie a výdavkové finančné operácie (§ 4 ods. 7 písm. a) a b) zákona č. 523/2004 Z. z.) subjektu verejnej správy triedené podľa rozpočtovej klasifikácie. Pri zadávaní funkčnej klasifikácie v časti 2.2. v stĺpcoch „d“ až „g“ sa použije číselník podľa vyhlášky Štatistického úradu SR č. 257/2014 Z. z. z 18. septembra 2014, ktorou sa vydáva štatistická klasifikácia výdavkov verejnej správy (SK COFOG).

V stĺpci „1“ v častiach 2.1. a 2.2. sa uvádzajú údaje o rozpočtovaných príjmových finančných operáciách a rozpočtovaných výdavkových finančných operáciách subjektu verejnej správy**,** príjmoch a výdavkoch na samostatnýchúčtoch štátnych rozpočtových organizácií a príjmoch a výdavkoch podnikateľskej činnosti príspevkových organizácií štátu, obce a vyššieho územného celkuV prípade, ak subjekt územnej samosprávy nemá schválený rozpočet na príslušný rozpočtový rok, hospodári v súlade s § 11 zákona č. 583/2004 Z. z. v režime rozpočtového provizória, t. z. podľa schváleného rozpočtu predchádzajúceho rozpočtového roka a do stĺpca „1“ v častiach 2.1. a 2.2 uvedie údaje predchádzajúceho rozpočtového roka.

V stĺpci „2“ v častiach 2.1. a 2.2. sa uvádzajú údaje o rozpočtovaných príjmových finančných operáciách a výdavkových finančných operáciách subjektu verejnej správy, príjmoch a výdavkoch na samostatnýchúčtoch štátnych rozpočtových organizácií a príjmoch a výdavkoch podnikateľskej činnosti príspevkových organizácií štátu, obce a vyššieho územného celku upravené v priebehu rozpočtového roka.

V prípade, že neboli vykonané rozpočtové opatrenia u subjektu verejnej správy, tento do stĺpca „2“ Rozpočet po zmenách uvedie ten istý údaj ako v stĺpci „1“ Schválený rozpočet.

V stĺpci „3“ v častiach 2.1. a 2.2. sa uvádzajú údaje o  očakávanej skutočnosti. Očakávaná skutočnosť sa vykazuje v priebehu roka a nevykazuje sa pri odovzdávaní výkazov k 31.12.. Obce a rozpočtové organizácie a príspevkové organizácie v zriaďovateľskej pôsobnosti obcí nevypĺňajú stĺpec očakávaná skutočnosť. Štátne rozpočtové organizácie a príspevkové organizácie, ktoré vykazujú údaje za podnikateľskú činnosť, vykazujú očakávanú skutočnosť aj pri samostatných účtoch. Vo výkaze k 31.12. sa uvádzajú v stĺpci očakávaná skutočnosť nuly. Pri zostavovaní očakávanej skutočnosti sa vychádza z upraveného rozpočtu s prihliadnutím na zmeny, ktoré sú známe, ale nie sú zapracované do upraveného rozpočtu (napríklad nerealizované verejné obstarávanie, na ktoré boli rozpočtované prostriedky). Hodnota uvedená v očakávanej skutočnosti môže byť menšia, väčšia alebo aj totožná s hodnotou uvedenou v upravenom rozpočte.

V stĺpcoch „1, 2 a 3“ v častiach 2.1. a 2.2. sa nevypĺňajú údaje za štátnu rozpočtovú organizáciu, ktorá sleduje príjmy a výdavky na samostatných účtoch z prostriedkov Európskej únie, ktoré sa nerozpočtujú.

V stĺpci „4“ v častiach 2.1. a 2.2. sa uvádzajú údaje o skutočných príjmových finančných operáciách a výdavkových finančných operáciách subjektu verejnej správy podľa stavu k termínu, ku ktorému sa finančný výkaz zostavuje alebo o pohyboch na samostatných účtoch rozpočtových organizácií štátu a pohyboch na samostatnom účte podnikateľskej činnosti príspevkových organizácií štátu, obce a vyššieho územného celku. Údaje sa neprispôsobujú rozpočtu ani monitoringu rozpočtu, ale vychádzajú z reálnych platieb subjektu verejnej správy, ktoré boli realizované prostredníctvom bankového účtu, účtu rozpočtových príjmov, účtu rozpočtových výdavkov alebo z pokladnice.

Všetky subjekty verejnej správy uvádzajú údaje o schválenom rozpočte a  rozpočte po zmenách kladným číslom. V prípade, že subjekty nemajú schválený rozpočet a rozpočet po zmenách na danej položke/podpoložke, uvedú nulu.

V súlade so zákonom č. 310/2016 Z. z., ktorým sa mení a dopĺňa zákon č. 523/2004 Z. z. s účinnosťou od 1. januára 2018, podľa § 17 ods. 4 **štátna rozpočtová organizácia**  rozpočtuje aj príjmy, ktoré predpokladá že:

* získa z rozdielu medzi výnosmi a nákladmi z podnikateľskej činnosti po zdanení,
* prijme z poistného plnenia zo zmluvného poistenia alebo zo zákonného poistenia,
* prijme od fyzickej osoby alebo právnickej osoby podľa osobitných predpisov,
* prijme od úradu práce, sociálnych vecí a rodiny podľa osobitného predpisu,
* prijme od účastníkov konania o obnove evidencie niektorých pozemkov a právnych vzťahov k nim.

K týmto **rozpočtovaným príjmom rozpočtuje aj výdavky v rovnakej výške.**

**Príspevková organizácia** môže so súhlasom zriaďovateľa vykonávať **podnikateľskú činnosť** v súlade s § 28 ods. 2 zákona č. 523/2004 Z. z., pričom od 1.1. 2018 príjmy a výdavky na túto činnosť rozpočtuje a sleduje na samostatnom účte.

**2.2 FIN 2-04 Finančný výkaz o vybraných údajoch z aktív a z pasív**

Finančný výkaz FIN 2-04 poskytuje prehľad o konečných zostatkoch na vybraných účtoch aktív a pasív k poslednému dňu príslušného štvrťroka vykazovaného obdobia a k poslednému dňu predchádzajúceho účtovného obdobia. Jednotlivé položky vybraných aktív a pasív sa vykazujú ako kladná hodnota, okrem položiek, ktoré môžu byť vykázané aj v účtovnej závierke so záporným znamienkom (napríklad výsledok hospodárenia).

Celková suma vybraných aktív sa musí rovnať celkovej sume vybraných pasív. Údaje vo finančnom výkaze FIN 2-04 zodpovedajú údajom v súvahe účtovnej závierky jednotlivých subjektov. Riadky finančného výkazu FIN 2-04 obsahujú názvy aktív a pasív, ktoré vychádzajú z účtovej osnovy jednotlivých subjektov verejnej správy (ROPO, neziskové organizácie, Sociálna poisťovňa a podnikateľské subjekty).

V tých riadkoch výkazu, v ktorých sa uvádzajú hodnoty viacerých syntetických účtov, sa používa označenie ,,ostatné“ alebo ,,iné“, napríklad iný dlhodobý nehmotný majetok..

Výkaz sa predkladá štvrťročne za každý subjekt verejnej správy. Zdravotné poisťovne výkaz nepredkladajú. Za štátne rozpočtové organizácie, príspevkové organizácie, štátne fondy, obce a vyššie územné celky a rozpočtové organizácie a príspevkové organizácie v ich zriaďovateľskej pôsobnosti sa výkaz nepredkladá podľa stavu k 31.12. Subjekty verejnej správy definované v § 4 ods. 3 Opatrenia MF/017353/2017-352, ktoré postupujú podľa medzinárodných účtovných štandardov (IAS/IFRS), subjekty verejnej správy ktoré sú mikro účtovné jednotky a subjekt verejnej správy, ktorým je EXIMBANKA, podávajú Finančný výkaz FIN 2-04 aj na základe schválenej účtovnej závierky do termínu 31. júla vykazovaného obdobia.

Podnikateľské subjekty, ktoré účtujú v súlade s medzinárodnými štandardami finančného výkazníctva (IFRS) v znení prijatom Európskou úniou údaje vykážu vo finančnom výkaze FIN 2-04 ako podnikateľské subjekty. Priradenie účtov do riadkov finančného výkazu FIN 2-04 v manuáli pre túto skupinu podnikateľských subjektov slúži len pre orientáciu, pričom názov riadku výkazu (obsah) je nadradený číslu účtu.

Časti 1.1 a 1.2. finančného výkazu sa vypĺňajú za subjekty verejnej správy podľa typu účtovnej jednotky nasledovne (okrem Eximbanky):

Obsahová náplň vybraných aktív a pasív podľa syntetických účtov z účtovej osnovy príslušného subjektu verejnej správy

|  |  |  |  |  |  |
| --- | --- | --- | --- | --- | --- |
| **Čr** | **Vybrané aktíva 1.1.** | **Rozpočtové a príspevkové organizácie****účet** | **Neziskové účtovné jednotky****účet** | **Sociálna poisťovňa****účet** | **Podnikateľské subjekty** **účet** |
|
| a | b | I | II | III | IV |
| **1.** | **Dlhodobý nehmotný majetok (r. 2 až r. 7)**  |  |  |  |  |
| 2. | Aktivované náklady na vývoj, nehmotné výsledky z vývojovej a obdobnej činnosti  | 012-(072, 091) | 012-(072, 09X) | x | 012-(072, 091A) |
| 3. | Softvér  | 013-(073, 091) | 013-(073, 09X) | 013-(07X, 09X) | 013-(073, 091A) |
| 4. | Oceniteľné práva, goodwill  | 014-(074, 091) | 014-(074, 091A) | 014-(074, 091A) | 014, 015-(074, 075, 091A) |
| 5. | Poskytnuté preddavky na dlhodobý nehmotný majetok  | 051 - (095A) | 051-(095A)  |  051-(095A) | 051-(095A)  |
| 6. | Drobný dlhodobý nehmotný majetok, ostatný dlhodobý nehmotný majetok  | 018, 019-(078 079, 091) | 018, 019-(07X, 091A) | 018, 019-(07X, 091A) | 01X, 019-(07X, 079, 091A) |
| 7. | Obstaranie dlhodobého nehmotného majetku | 041-(093) |  041-(093) |  041-(093) |  041-(093) |
| **8.** | **Dlhodobý hmotný majetok (r. 9 až r. 18)** |  |  |  |  |
| 9. | Pozemky | 031-(092A) | 031 | 031 |  031-(092A) |
| 10. | Pestovateľské celky trvalých porastov  | 025-(085, 092A) |  025-(085, 092A) | x |  025-(085, 092A) |
| 11. | Umelecké diela a zbierky, predmety z drahých kovov | 032, 033-(092A) |  032 | 032  |  032-(092A) |
| 12. | Stavby | 021-(081, 092A) |  021-(081, 092A) |  021-(081, 092A) |  021-(081, 092A) |
| 13. | Samostatné hnuteľné veci a súbory hnuteľných vecí, stroje, prístroje a zariadenia  | 022-(082, 092A),  |  022-(082, 092A) |  022-(082, 092A) | 022A-(082, 092A)  |
| 14.  | Dopravné prostriedky | 023-(083, 092A) | 023-(083, 092A) | 023-(083, 092A) | 022A, 02X-(082, 08X, 092A)  |
| 15. | Poskytnuté preddavky na dlhodobý hmotný majetok  | 052-(095A) |  052-(095A) |  052-(095A) |  052-(095A) |
| 16. | Základné stádo a ťažné zvieratá, drobný dlhodobý hmotný majetok, ostatný dlhodobý hmotný majetok  | 026, 028, 029-(08X, 09X) |  026, 028, 029-(08X, 092A) |   028, 029-(08X, 092A) |  026, 029, 02x-(086, 089, 08X, 092A) |
| 17. | Obstaranie dlhodobého hmotného majetku | 042-(094) |  042-(094) | 042-(094) |  042-(094) |
| 18. | Oprávky k opravnej položke k nadobudnutému majetku  | x | x | x | +/- 097(+/-098) |
| **19.** | **Dlhodobý finančný majetok (r. 20 až r. 25)** |  |  |  |  |
| 20. | Podielové cenné papiere a podiely, realizovateľné  cenné papiere a podiely, vklady | 061, 062, 063-(096A) |  061, 062-(096A) |  061, 062,  |  061, 062, 063-(096A) |
| 21. | Dlhové cenné papiere držané do splatnosti | 065-(096A) |  065-(096A) |  063-(096A) |  065-(096A) |
| 22. | Poskytnuté pôžičky | 066, 067-(096A) |  066, 067-(096A) |  067-(096A) |  066, 067-(096A) |
| 23. | Ostatný dlhodobý finančný majetok  | 069-(096A) | 069-(096A) | 069-(096A) |  069, 06XA-(096A) |
| 24. | Obstaranie dlhodobého finančného majetku  | 043-(096A) | 043-(096A) |  043-(096A) | 043-(096A) |
| 25. | Poskytnuté preddavky na dlhodobý finančný majetok | x | 053-(096A) | x | 053-(095A) |
| **26.** | **Zásoby** | skupina 11, 12, 13-(19X) | skupina 11, 12, 13-(19X) | skupina 11, 13-(19X) | skupina 11, 12, 13-(19X) |
| **27.** | **Zúčtovanie medzi subjektmi verejnej správy (r. 28 až r. 34)** |  |  |  |  |
| 28. | Zúčtovanie odvodov príjmov rozpočtových organizácií do rozpočtu zriaďovateľa | 351 | x | x | x |
| 29. | Zúčtovanie z financovania zo štátneho rozpočtu | 352 | x | x | x |
| 30. | Zúčtovanie transferov štátneho rozpočtu | 353 | x | x | x |
| 31. |  Zúčtovanie z financovania z rozpočtu obce a vyššieho územného celku  | 354 | x | x | x |
| 32. | Zúčtovanie transferov rozpočtu obce a vyššieho územného celku | 355 | x | x | x |
| 33. | Zúčtovanie transferov zo štátneho rozpočtu v rámci konsolidovaného celku | 356 | x | x | x |
| 34. | Ostatné zúčtovanie medzi subjektmi verejnej správy | 357, 358, 359 | x | x | x |
| **35.** | **Pohľadávky (r. 36 až r. 51)** |  |  |  |  |
| 36. | Odberatelia | 311-(391A) |  311-(391A) |  311-(391A) | 311, 31X-(391A) |
| 37. | Zmenky na inkaso | 312-(391A) |  312-(391A) |  312-(391A) |  312-(391A) |
| 38. | Poskytnuté prevádzkové preddavky  | 314-(391A) |  314-(391A) |  314-(391A) |  314A-(391A) |
| 39. | Pohľadávky za eskontované cenné papiere, pohľadávky z vydaných dlhopisov | 313, 375-(391A) |  313, 375-(391A) |  313-(391A) |  313, 375-(391A) |
| 40. | Pohľadávky z daňových a colných rozpočtových príjmov | 317-(391A) | x | x | x |
| 41. | Pohľadávky z daňových príjmov obcí a vyšších územných celkov | 319-(391A) | x | x | x |
| 42. | Daňové pohľadávky a pohľadávky zo sociálneho poistenia a zdravotného poistenia | 336, 341, 342, 343, 345 -(391A) | 336, 341, 342, 343, 345-(391A) | 336, 341, 342, 343, 345-(391A) |  336, 341, 342, 343, 345, 481A-(391A) |
| 43. | Pohľadávky z nájmu | 374-(391A) | x | x |  374-(391A) |
| 44. | Pohľadávky z pevných termínových operácií a nakúpené opcie | 373A, 376-(391A) |  373A, -(391A) | x |  373, 376-(391A) |
| 45. | Pohľadávky voči združeniu, zúčtovanie s Európskouúniou, transfery a ostatné zúčtovanie , spojovací účet pri združení | 369, 371, 372, 396 -(391A) | 358A, 396-(391A) | 358, 396-(391A) | 358A, 398-(391AX) |
| 46. | Pohľadávky voči spoločníkom | x | x | x |  354, 355, 35X |
| 47. | Pohľadávky v rámci konsolidovaného celku | x | x | x | 351 |
| 48. | Pohľadávky z predaja majetku | x | x | x | 371-(391A) |
| 49. | Ostatné pohľadávky | 315, 316, 318, 335, 378 -(391A) | 315, 335, 378-(391A)  |  315, 335, 378-(391A) |  315, 316, 335, 33X, 378-(391A) |
| 50. | Pohľadávky na poistnom a príspevkoch na starobné dôchodkové sporenie | x | x | 316-(391A) | x |
| 51. | Dotácie a zúčtovania so ŠR, dotácie a zúčtovania s rozpočtom územnej samosprávy | x | 346, 348 | 346 | 346, 347-(391A) |
| **52.** | **Finančné účty (r. 53 až r. 60)** |  |  |  |  |
| 53. | Pokladnica a ceniny | 211, 213 | 211, 213  |  211, 213 |  211, 213, 21X |
| 54. | Bankové účty, účty v bankách s dobou viazanosti dlhšou ako jeden rok | 221 (+/- 261) | 221 (+/- 261)  | 221 (+/- 261)  | 221(+/- 261) |
| 55. | Výdavkový rozpočtový účet | 222 | x | x | x |
| 56. | Príjmový rozpočtový účet | 223 | x | x | x |
| 57. | Účty štátnej pokladnice | skupina 28 | x | x | x |
| 58. | Majetkové cenné papiere  | 251, 257A-(291A) |  251, 257A-(291A) |  x | 251, 252, 257A -(291A, 29X) |
| 59. | Dlhové cenné papiere | 253, 256, 257A-(291A) | 253, 255, 256, 257A-(291A) | 251, 523 | 253, 256, 257A -(291A, 29X) |
| 60. | Obstaranie krátkodobého finančného majetku | 259-(291A) |  259-(291A) |  259 |  259, 314A-(291A, 391A) |
| **61.** | **Návratné finančné výpomoci (r. 62 + r. 63)** |  |  |  |  |
| 62. | Návratné finančné výpomoci poskytnuté subjektom verejnej správy | 271A, 272, 274A, 275A -(291A) | x | x | x |
| 63. | Návratné finančné výpomoci poskytnuté subjektom mimo sektora verejnej správy | 271A, 274A, 275A, 277 -(291A) | x | x | x |
| **64.** | **Náklady a komplexné náklady budúcich období**  | 381, 382 |  381 |  381 |  381, 382 |
| **65.** | **Príjmy budúcich období** | 385 | 385 | 385 | 385 |
| **66.** | **Účet štátnych rozpočtových príjmov** | 224 | x | x | x |
| **67.** | **Vzťahy k účtom klientov Štátnej pokladnice** | skupina 20 | x | x | x |
| **68.** | **Vybrané aktíva spolu (r. 1 + r. 8 + r. 19 + r. 26 + r. 27 + r. 35 + r. 52 + r. 61 + r. 64 + r. 65 + r. 66 + r. 67)** |  |  |  |  |

Obsahová náplň vybraných aktív a pasív podľa syntetických účtov z účtovej osnovy príslušného subjektu verejnej správy

|  |  |  |  |  |  |
| --- | --- | --- | --- | --- | --- |
| **Č. r.** | **1.2. Vybrané pasíva** | **Rozpočtové a****príspevkové organizácie** | **Neziskové účtovné jednotky** | **Sociálna poisťovňa** | **Podnikateľ-ské** **subjekty**  |
| a | b | I | II | III | IV |
| **69.** | **Vlastné imanie a vlastné zdroje krytia majetku (r. 70 až r. 75)** |   |   |   |  |
| 70. | Základné imanie  | x | 411 | x | (-353), 411, 419, 491 |
| 71. | Fondy tvorené z vkladov a príspevkov  | x |  412, 413 | X | 413, 417, 418 |
| 72. | Fondy tvorené zo zisku  | 421, 427 | 421, 423, 427 | X | 421, 422, 423, 427 |
| 73. | Fondy Sociálnej poisťovne  | x | x | 901, 902, 914, 92X | x |
| 74. | Oceňovacie rozdiely  | 414, 415 | 414, 415 | 905 | 412, 414, 415, 416 |
| 75. | Výsledok hospodárenia  | 428, 431, VH  | 428, 431, VH | 931, 932, 963, VH  | 428, 429, 431, VH |
| **76.** | **Rezervy** | 323, 451, 459 | 323, 451, 459 | 323, 941 | 323, 451, 459  |
| **77.** | **Zúčtovanie medzi subjektmi verejnej správy (r. 78 až r. 84)** |  |  |  |  |
| 78. | Zúčtovanie odvodov príjmov rozpočtových organizácií do rozpočtu zriaďovateľa | 351 | x | x | x |
| 79. | Zúčtovanie z financovania zo štátneho rozpočtu | 352 | x | x | x |
| 80. | Zúčtovanie transferov štátneho rozpočtu | 353 | x | x | x |
| 81. | Zúčtovanie z financovania z rozpočtu obce a vyššieho územného celku | 354 | x | x | x |
| 82. | Zúčtovanie transferov rozpočtu obce a vyššieho územného celku | 355 | x | x | x |
| 83. | Zúčtovanie transferov zo štátneho rozpočtu v rámci konsolidovaného celku | 356 | x | x | x |
| 84. | Ostatné zúčtovanie medzi subjektmi verejnej správy | 357, 358, 359 | x | x | x |
| **85.** | **Záväzky dlhodobé (r. 86 až 97)** |  |  |  |  |
| 86. | Zmenky na úhradu | 478A |  478A |  958 | 478A |
| 87. | Záväzky z pevných termínovaných operácií a predané opcie  | 373A, 377A | 373A  | x | 373A, 377A, 479A |
| 88. | Vydané dlhopisy  | 473A-(255A) | 473A-(255A) | x | 473A-(255A) |
| 89. | Prijaté zábezpeky  | 379A, 479A |  479A |  959A | 479A |
| 90. | Dodávatelia a nevyfakturované dodávky  | 476A  |  476A  | x | 321A, 476A |
| 91. | Prijaté preddavky  | 475A | 475A |  955 |  475A |
| 92. | Záväzky z ostatného a operatívneho prenájmu  | 379A, 479A |  379A, 479A |  954A | 379A, 479A |
| 93. | Záväzky z finančného prenájmu  | 474A | 474A |  954A | 474A |
| 94. | Záväzky zo zmlúv o dodávke energetických služieb (EPC kontraktov) | 479A | 479A | 959A | 479A |
| 95. | Záväzky zo sociálneho fondu | 472 | 472 | 956 | 472 |
| 96. | Záväzky voči prepojeným účtovným jednotkám | x | x | x | 471A |
| 97. | Ostatné záväzky  | 479A, 379A |  479A |  959A | 47XA, 479A |
| **98.** | **Úvery, pôžičky a výpomoci dlhodobé (r. 99 až r. 101)** |  |  |  |  |
| 99. | Bankové úvery dlhodobé | 461A |  461A |  951A | 461A |
| 100. | Nebankové pôžičky a finančné výpomoci od subjektov mimo verejnej správy dlhodobé | 479A |  479A | 952A, 959A | 479A |
| 101. | Finančné výpomoci a pôžičky od subjektov verejnej správy dlhodobé | 273A, 479A |  479A |  952A, 959A | 479A |
| **102.** | **Záväzky krátkodobé (r. 103 až r. 121)** |  |  |  |  |
| 103. | Zmenky na úhradu | 322, 478A | 322, 478A | 322 | 322, 478A |
| 104. | Záväzky z pevných termínovaných operácií a predané opcie  | 373A, 377A |  373A | x | 373A, 377 |
| 105. | Vydané dlhopisy  | 241, 473-(255A)  |  241-(255A) | x | 241, 473-(255A) |
| 106. | Prijaté zábezpeky  | 379A, 479A | 379A, 479A | 379A, 959A | 379A, 479A |
| 107. | Dodávatelia a nevyfakturované dodávky  | 321, 326, 476A, 379A, 479A | 321, 326, 476A | 321, 329 | 321A, 326, 476A |
| 108. | Prijaté preddavky  |  324, 475A |  324, 475A |  324 | 324, 475A |
| 109. | Záväzky z ostatného a operatívneho prenájmu | 379A, 479A | 379A,  479A | 379A, 954A | 379A, 479A |
| 110. | Záväzky z finančného prenájmu | 474A | 474A | 379A, 954A | 474A |
| 111. | Záväzky zo zmlúv o dodávke energetických služieb (EPC kontraktov) | 379A, 479A | 379A, 479A | 379A | 379A, 479A |
| 112. | Záväzky voči zamestnancom  | 331, 333 | 331, 333 | 331, 333 | 331, 333, 479A |
| 113. | Daňové záväzky a záväzky zo sociálneho poistenia a zdravotného poistenia  | 336, 341, 342, 343, 345 | 336, 341, 342, 343, 345 | 336, 341, 342, 343, 345 | 336, 341, 342, 343, 345, 481A |
| 114.  | Dotácie a zúčtovanie so štátnym rozpočtom, dotácie a zúčtovanie s rozpočtom samosprávy | x | 346, 348 | 346 | 346, 347 |
| 115. | Záväzky z upísaných nesplatených cenných papierov a vkladov  | 367  | 367  | 367  | 367  |
| 116. | Záväzky voči združeniu, zúčtovanie s Európskou úniou, transfery a ostatné zúčtovanie so subjektami, spojovací účet pri združení | 368, 371, 372, 396  |  368, 396 | 368, 396 | 368, 398 |
| 117. | Záväzky v rámci konsolidovaného celku  | x | x | x | 361, 364, 365, 366, 36X, 372A, 471A, 47X |
| 118. | Záväzky z kúpy podniku  | x | x | x | 372A |
| 119. | Záväzky z poistných vzťahov | x | x |  326 | x |
| 120. | Záväzky voči DDS  | x | x |  328 | x |
| 121. | Ostatné záväzky  | 325, 379A, 479A | 325, 379A, 479A | 325, 379A, 959A  | 316, 325A, 379A, 479A |
| **122.** | **Úvery, pôžičky a výpomoci krátkodobé (r. 123 až r. 125)** |  |   |   |  |
| 123. | Bankové úvery  | 221A, 231, 232, 461A |  231, 232, 461A |  231, 232, 951A | 231, 232, 461A |
| 124. | Nebankové pôžičky a finančné výpomoci od subjektov mimo verejnej správy  | 249A, 379A, 479A | 249A, 379A, 479A | 249A, 379A, 959A | 249A, 379A, 479A |
| 125. | Finančné výpomoci a pôžičky od subjektov verejnej správy  | 273A, 479A | 249A, 479A | 249A  | 249A, 479A |
| **126.** | **Časové rozlíšenie (r. 127 + r. 128)** |  |  |  |  |
| 127. | Výdavky budúcich období | 383 | 383 | 383 | 383 |
| 128. | Výnosy budúcich období | 384 | 384 | 384 | 384 |
| **129.** | **Účet štátnych rozpočtových výdavkov** | 225 | x | x | x |
| **130.** | **Vzťahy k účtom klientov Štátnej pokladnice**  | skupina 20 | x | x | x |
| **131.** | **Vybrané pasíva spolu (r. 69 + r. 76 + r. 77 + r. 85 + r. 98 + r. 102 + r. 122 + r. 126 + r. 129 + r. 130)** |   |  |   |  |

Písmenom „x“ je vyznačená neprípustnosť riadku pre daný typ účtovnej jednotky.

1. Stĺpec **„I“** platí pre subjekty verejnej správy, ktorými sú **štátne rozpočtové organizácie, štátne príspevkové organizácie, štátne fondy, obce a nimi zriadené rozpočtové organizácie a príspevkové organizácie a vyššie územné celky a nimi zriadené rozpočtové organizácie a príspevkové organizácie.** Obsahuje účty podľa rámcovej účtovej osnovy vymedzenej v opatrení Ministerstva financií Slovenskej republiky č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov.

2. Stĺpec „**II“** platí pre subjekty verejnej správy, ktorými sú **Slovenský pozemkový fond, Úrad pre dohľad nad zdravotnou starostlivosťou, verejné vysoké školy, Ústav pamäti národa, Slovenské národné stredisko pre ľudské práva, Rozhlas a televízia Slovenska a ďalšie subjekty verejnej správy**, ktoré účtujú podľa Opatrenia Ministerstva financií Slovenskej republiky zo 14. novembra 2007 č. MF/24342/2007-74, ktorým sa ustanovujú podrobnosti o postupoch účtovania a účtovej osnove pre účtovné jednotky, ktoré nie sú založené alebo zriadené na účel podnikania v znení neskorších predpisov. Obsahuje účty rámcovej účtovej osnovy vymedzené vyššie uvedeným opatrením.

3. Stĺpec **„III“** platí pre subjekt verejnej správy, ktorým je **Sociálna poisťovňa** a obsahuje účty rámcovej účtovej osnovy vymedzenej opatrením.

4. Stĺpec „**IV“** platí pre subjekty verejnej správy, ktorými sú **podnikateľské subjekty** účtujúce podľa Opatrenia Ministerstva financií Slovenskej republiky zo 16. decembra 2002 č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov alebo účtujúce v súlade s medzinárodnými štandardmi finančného výkazníctva tak, ako boli schválené EÚ (Nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Mimoriadne vydanie Ú. v. EÚ, kap. 13/zv. 29; Ú. v. ES L 243, 11.9.2002) v znení nariadenia Európskeho parlamentu a Rady (ES) č. 297/2008 z 11. marca 2008 (Ú. v. EÚ L 97, 9.4.2008) a Nariadenie Komisie (ES) č. 1126/2008 z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29.11.2008 v platnom znení). Obsahuje čísla účtov rámcovej osnovy vymedzenej vyššie uvedeným opatrením.

Ku každému riadku je uvedené číslo účtu, ktoré zodpovedá ekonomickej kategórii v členení na aktíva a pasíva. Neprípustné riadky označené „x“ sú blokované, tz., že ich subjekt nevyplňuje.

Pre subjekty verejnej správy platí možnosť vykazovať záporné hodnoty **vo FIN 2-04** na nasledovných riadkoch aktív a pasív:

**ROPO, Státne fondy, obce a VÚC** – riadky 69, 74 a 75

**Neziskové účtovné jednotky** – riadky 69, 74 a 75

**Sociálna poisťovňa** – riadky 69, 73 ,74 a 75

**Pre podnikateľské subjekty** – riadky 8, 18, 52, 54, 69, 70, 74 a 75

Pri vyplňovaní finančného výkazu sa postupuje ako pri vyplňovaní riadnej účtovnej závierky, výkaz za každý štvrťrok obsahuje údaje za predchádzajúce obdobie a stav k poslednému dňu štvrťroka vykazovaného obdobia.

Vo finančnom výkaze od 1.1.2018 pribudli nové samostatné riadky účtov: Softvér, Drobný dlhodobý majetok, Oceniteľné práva, Poskytnuté preddavky na dlhodobý finančný majetok. Niektoré riadky sú určené len pre vybrané typy účtovných jednotiek napr. samostatné riadky pre pohľadávky Sociálnej poisťovne alebo samostatné riadky transferov rozpočtových a príspevkových organizácií, obcí, vyšších územných celkov.

V časti „Pasíva“ sa zmenilo vykazovanie záväzkov, úverov, záväzkov z nájmu a záväzkov z EPC kontraktov na dlhodobé a krátkodobé.

Pre účely štatistického vykazovania sa záväzky z prenájmu rozdelili podľa charakteru na dva riadky:

1. finančný prenájom – predstavuje obstaranie majetku formou postupného splácania istiny a úrokov s právom kúpy prenajatej veci
2. operatívny prenájom a ostatný prenájom – účtuje sa ako služba, napr. prenájom vozidla, kancelárskych priestorov. Majetok nemení vlastníka a nie je zámerom nájomcu prostredníctvom platieb majetok obstarať.

V rámci záväzkov z pohľadu štatistického vykazovania sa samostatne vykazujú záväzky EPC kontraktov (z angl. Energy Performance Contracting), ktoré predstavujú záväzky voči dodávateľovi vyplývajúce zo zmlúv o dodávke energetických služieb za účelom energetickej úspory. Dodávkou sa rozumie napr. technické zhodnotenie súčasného stavu majetku (zateplenie, výmena kúrenia, okien) alebo služby (zefektívnenie vykurovacieho systému jeho nastavením cez IT), ktoré sa uhrádzajú z úspor na energiách. Záväzky vyplývajúce z EPC kontraktov nevstupujú do dlhu verejnej správy, ani do dlhu subjektu verejnej správy. Legislatívu k EPC kontraktom tvorí smernica EÚ 2012/27/EÚ a zákon č. 321/2014 Z. z. o energetickej efektívnosti.

Subjekty verejnej správy, ktorými sú podnikateľské subjekty, vykazujú účet 481 - *Odložený daňový záväzok a odloženú daňovú pohľadávku (krátkodobú alebo dlhodobú)* na r. 42 „Daňové pohľadávky a pohľadávky zo sociálneho a zdravotného poistenia“ alebo na r. 113 „Daňové záväzky a záväzky zo sociálneho poistenia a zdravotného poistenia – krátkodobé“ vo finančnom výkaze FIN 2-04.

Časť 2.1 a 2.2 vypĺňa Exportno-importná banka Slovenskej republiky. Základné pravidlá vykazovania sú zhodné s pravidlami vykazovania v častiach 1.1. a 1.2.

**Údaje k 1. januáru sú zhodné s údajmi v súvahe podľa bilančnej kontinuity. Za subjekty, ktoré predkladajú k 31.12 finančný výkaz FIN 2-04 s predbežnými údajmi a následne súvahu individuálnej účtovnej závierky resp. FIN 2-04 podľa auditovanej a schválenej účtovnej závierky, sa hodnoty k 31.decembru vo FIN 2-04 uvádzajú zo súvahy.**

**2.3 FIN 3-04 Finančný výkaz o finančných aktívach podľa sektorov**

Výkaz vypĺňajú všetky subjekty verejnej správy uvedené v § 2 ods. 3 opatrenia MF/017353/2017-352.

Výkaz obsahuje údaje o stave finančných aktív a vybraných pohľadávok k 1.1. a  k poslednému dňu vykazovaného obdobia, prírastky, úbytky, zmeny ocenenia a ostatné zmeny od 1.1. do posledného dňa vykazovaného obdobia. Platí:

**Stav k 1.1. + prírastky – úbytky +/- zmeny ocenenia +/- ostatné zmeny = stav na konci vykazovaného obdobia**

Údaje k 1. januáru sú zhodné s údajmi v súvahe podľa bilančnej kontinuity. Za subjekty, ktoré predkladajú k 31.12 finančný výkaz FIN 2-04 s predbežnými údajmi a následne súvahu individuálnej účtovnej závierky resp. FIN 2-04 podľa schválenej účtovnej závierky, sa hodnoty k 1. januáru vo FIN 3-04 uvádzajú zo súvahy.

Sektorové členenie **finančných aktív** vo výkaze FIN 3-04 sa uplatňuje podľa toho, v ktorom sektore je zaradený:

-emitent cenných papierov, ktorého emitované cenné papiere má vykazujúci subjekt v majetku,

- dlžník prijatých pôžičiek a návratných finančných výpomocí, ktorému vykazujúci subjekt poskytol pôžičku alebo návratnú finančnú výpomoc,

- subjekt, voči ktorému vykazujúci subjekt evidovanú pohľadávku.

Finančný výkaz sa vypĺňa tak, že subjekt verejnej správy, ktorý výkaz predkladá uvedie sektor, voči ktorému vykazuje dané aktívum (nie sektor, v ktorom je subjekt, ktorý výkaz predkladá).

Sektory národného hospodárstva [Nariadenie **Európskeho parlamentu a rady (EÚ) č. 549/2013 z 21. mája 2013 o Európskom systéme národných a regionálnych účtov v Európskej únii (ďalej ESA 2010)]** zahŕňajú fyzické a právnické osoby, ktoré sú oprávnené vlastniť výrobky a aktíva, prijímať záväzky a zapájať sa do ekonomických činností a transakcií. Národné hospodárstvo tvoria tieto sektory:

a) nefinančné korporácie S.11,

b) finančné korporácie S.12,

c) verejná správa S.13,

d) domácnosti S.14,

e) neziskové inštitúcie slúžiace domácnostiam, S.15.

**Sektor nefinančných korporácií** pozostáva zo subjektov, ktoré sú trhovými výrobcami a ktorých hlavnou činnosťou je produkcia výrobkov a nefinančných služieb.

Patria sem súkromné a verejné korporácie (**obchodné spoločnosti a iné podnikateľské subjekty**), družstvá a partnerstvá uznané ako nezávislé právne subjekty, ktoré sú trhovými výrobcami zapojenými hlavne do produkcie výrobkov a nefinančných služieb. Vyvíjajú aktivitu za účelom dosiahnutia zisku vo všetkých oblastiach činností okrem peňažníctva a poisťovníctva.

**Sektor finančných korporácií** pozostáva zo subjektov, ktoré sú trhovými výrobcami a ktorých hlavnou činnosťou je produkcia finančných služieb (**banky, poisťovne, penzijné fondy**). Sektor zahŕňa všetky korporácie, ktoré sú zapojené hlavne do finančného sprostredkovania (**finanční sprostredkovatelia**), a/alebo pomocných finančných činností (finančné pomocné inštitúcie), ale aj subjekty poskytujúce finančné služby, ktorých väčšina aktív alebo pasív nie je predmetom transakcií na otvorených trhoch.

Finančné sprostredkovanie je činnosť, pri ktorej organizácia získava finančné aktíva a prijíma záväzky vo vlastnom mene zapájaním sa do finančných transakcií na trhu. Pomocné finančné činnosti sú činnosti súvisiace s finančným sprostredkovaním, ktoré však nezahŕňajú finančné sprostredkovanie.

Do sektora finančných korporácií patria napríklad Národná banka Slovenska, komerčné banky, hypotekárne banky, záručné banky, úverové inštitúcie, inštitúcie poskytujúce finančný prenájom a ostatné úverovanie, správcovské spoločnosti, podielové fondy, obchodníci s cennými papiermi a finančnými derivátmi, poisťovacie korporácie, dôchodkové fondy, sprostredkovatelia poistenia, administrátori poistných udalostí, zmenárne atď.

V rámci sektora finančných korporácií sa vykazujú osobitne údaje za **poisťovacie spoločnosti** a **penzijné fondy**. Poisťovacie spoločnosti poskytujú životné a neživotné poistenie pre individuálne jednotky alebo skupiny jednotiek a zaistenie pre iné poisťovacie korporácie Služby neživotných poisťovacích korporácií môžu byť poskytované vo forme poistenia v týchto oblastiach:

a) požiar (komerčný a súkromný majetok),

b) hmotná zodpovednosť (náhodná udalosť),

c) havária (vlastné poškodenie a zavinenie tretej strany),

d) námorná doprava, letectvo a preprava (vrátane energetických rizík),

e) úrazové a zdravotné poistenie, alebo

f) finančné poistenie (poskytovanie záruk alebo garančných poistiek).

Pod poisťovacie spoločnosti sú zaradené aj tzv. záručné banky, ktoré poskytujú záruky alebo garančné poistky, ktorými ručia za zaistenie a iné úverové produkty.

**Penzijné fondy** sú všetky finančné korporácie, ktoré sú zapojené hlavne do finančného sprostredkovania v dôsledku zdieľania sociálneho rizika a potrieb poistených osôb (sociálne poistenie). Penzijné fondy ako schémy sociálneho poistenia poskytujú príjem v dôchodku a často dávky v prípade úmrtia a zdravotného postihnutia.

**Sektor verejnej správy** pozostáva zo subjektov, ktoré sú netrhovými výrobcami, ktorých produkcia je určená na individuálnu a kolektívnu spotrebu a sú financované povinnými platbami subjektov z iných sektorov, ako aj zo subjektov zapojených hlavne do prerozdeľovania národného dôchodku a bohatstva. Vo výkaze sa samostatne uvádzajú aktíva voči organizáciám zaradeným do **ústrednej štátnej správy, územnej samosprávy a fondov sociálneho zabezpečenia a zdravotného poistenia**.

**Ústredná správa** zahŕňa všetky ústredné orgány štátnej správy, rozpočtové organizácie a príspevkové organizácie zriadené jednotkami ústrednej správy, a ostatné subjekty verejnej správy zaradené podľa číselníka registra organizácií do inštitucionálneho subsektora ústrednej štátnej správy pod kódom S.13110.

**Miestna samospráva** zahŕňa obce a vyššie územné celky, nimi zriadené rozpočtové organizácie, príspevkové organizácie, a ostatné subjekty verejnej správy zaradené podľa číselníka registra organizácií do inštitucionálneho subsektora územnej samosprávy správy pod kódom S.13130.

**Fondy sociálneho zabezpečenia** zahŕňajú zdravotné poisťovne a Sociálnu poisťovňu. Zo zdravotných poisťovní je v tomto sektore zaradená Všeobecná zdravotná poisťovňa.

**Sektor domácností** pozostáva z jednotlivcov alebo skupín jednotlivcov ako spotrebiteľov a podnikateľov produkujúcich trhové výrobky a nefinančné a finančné služby (trhoví výrobcovia) za predpokladu, že produkcii výrobkov a služieb sa nevenujú samostatné subjekty (ide o fyzické osoby - podnikateľov). Zahŕňa aj jednotlivcov alebo skupiny jednotlivcov, ktorí produkujú výrobky a nefinančné služby výlučne pre svoje vlastné konečné použitie.

Domácnosti ako spotrebitelia sú malé skupiny osôb, ktoré sa delia o spoločné ubytovacie priestory, združujú svoje príjmy a majetok a ktorí kolektívne spotrebúvajú určité typy výrobkov a služieb, predovšetkým ubytovanie a stravu.

**Sektor neziskových inštitúcií slúžiacich domácnostiam (NZISD)** pozostáva z neziskových organizácií, ktoré slúžia domácnostiam a ktoré sú súkromnými netrhovými výrobcami. Ich hlavnými zdrojmi sú dobrovoľné príspevky v hotovosti alebo v naturáliách od domácností v postavení spotrebiteľov, platby od verejnej správy a dôchodky z majetku. Netrhové NZISD kontrolované verejnou správou sú zaradené do sektora verejnej správy.

Sektor NZISD zahŕňa tieto hlavné typy NZISD, ktoré poskytujú netrhové výrobky a služby domácnostiam, napr.:

a) odbory, profesijné alebo učené spoločnosti, združenia spotrebiteľov, politické strany, cirkvi alebo náboženské spoločnosti (vrátane tých, ktoré sú financované, avšak nie kontrolované vládou) a spoločenské, kultúrne, rekreačné a športové kluby, a

b) dobročinné organizácie, organizácie zamerané na pomoc a zmiernenie následkov financované dobrovoľnými prevodmi v hotovosti alebo v naturáliách od iných inštitucionálnych jednotiek.

Podľa právnej formy to môžu byť občianske záujmové združenia (spolky, spoločnosti, zväzy, hnutia, odborové zväzy a i.) a ich organizačné zložky, politické strany a politické hnutia a ich organizačné zložky, cirkev a náboženské spoločnosti a inštitúcie zabezpečujúce riadny výkon určitých povolaní (stavovské organizácie). Ďalej sem patria nadácie, spoločenstvá vlastníkov bytov, pozemkové, lesné a pasienkové spoločenstvá, niektoré verejnoprospešné spoločnosti, humanitné spoločnosti, sociálne, kultúrne, rekreačné a športové združenia a kluby, charitatívne združenia, cirkevné a súkromné školy, súkromné predškolské zariadenia, neštátne účelové fondy (napr. Protidrogový fond), záujmové združenia právnických osôb.

**Sektor zahraničia** (nerezidenti) pozostáva z nerezidentských (zahraničných) subjektov (organizácií), pokiaľ sú zapojené do transakcií s rezidentskými (domácimi) subjektmi, alebo pokiaľ majú iné ekonomické prepojenia s rezidentskými jednotkami. Patria sem aj inštitúcie EÚ a medzinárodné organizácie.

Za nerezidenta sa taktiež považujú subjekty, ktoré sú oddelenou časťou materských inštitucionálnych jednotiek v Slovenskej republike, ale pôsobia dlhšie ako jeden rok mimo územia Slovenskej republiky (napr. pobočky peňažných a poisťovacích spoločností alebo výrobných podnikov ako sú závody slovenských podnikov umiestnené na hospodárskom území iných krajín), ďalej medzinárodné organizácie a združenia, ktoré pôsobia na území Slovenskej republiky dlhšie ako jeden rok, ale majú štatút zvrchovanosti, to znamená, že boli založené a pracujú na základe medzinárodných dohôd a zmlúv a ich pracovníci sú z rôznych krajín (vyslanectvá a konzuláty iných krajín, medzinárodné organizácie (nadnárodné) a pod.), ako aj slovenské ekonomické subjekty**,** ktoré sú vlastníkmi budov a pozemkov na inom teritóriu ako Slovenskej republiky, pokiaľ ide o výkon vlastníckych práv k majetku v zahraničí.

V stĺpcoch 1 až 10 sa uvádza netto hodnota majetku organizácie a to v členení na majetkové cenné papiere, dlhové cenné papiere, poskytnuté pôžičky a návratné finančné výpomoci a  vybrané pohľadávky a poskytnuté preddavky. Dlhové cenné papiere, poskytnuté pôžičky a návratné finančné výpomoc sa samostatne uvádzajú aj dlhodobé, čiže také, ktorých pôvodná doba splatnosti je dlhšia ako jeden rok.

V rámci **majetkových cenných papierov** sa uvádzajú dlhodobé (určené na investovanie – uloženie voľných finančných prostriedkov) aj krátkodobé (cenné papiere na obchodovanie) cenné papiere. Majetkové cenné papiere predstavujú podiel ich vlastníka v obchodnej spoločnosti (spoločnosť s ručením obmedzeným, akciová spoločnosť), štátnom podniku alebo vo fonde. Medzi majetkové cenné papiere patria napríklad akcie, dočasné listy, podielové listy.

**Akcia** je druh cenného papiera, s ktorým sú spojené práva jeho majiteľa (akcionára) podieľať sa podľa zákona a stanov spoločnosti na riadení, zisku a likvidačnom zostatku akciovej spoločnosti. Kótované cenné papiere sú majetkové cenné papiere kótované na burze. Burzou môže byť uznaná burza alebo iná forma sekundárneho trhu. Kótované akcie sa taktiež označujú ako akcie obchodované na burze.

**Podielový list** je cenný papier, s ktorým je spojené právo podielnika na zodpovedajúci podiel na majetku v podielovom fonde a právo podieľať sa na výnose z tohto majetku. Podielový list môže znieť na jeden alebo viac podielov na majetku v podielovom fonde.

**Ostatné majetkové vklady** zahŕňajú všetky formy podielov na vlastnom imaní korporácií, ktoré nie sú akciami, investície verejnej správy do kapitálu verejných korporácií, ktorých kapitál nie je rozdelený na akcie a ktoré majú právnu subjektivitu (napríklad štátnych podnikov, spoločnosti s ručením obmedzeným alebo družstiev), investície verejnej správy do kapitálu centrálnej banky, vládne investície do kapitálu medzinárodných alebo nadnárodných organizácií s výnimkou MMF, kapitál investovaný do finančných a nefinančných kvázikorporácií. Tieto podiely zahŕňajú platby uskutočnené štátnou správou zamerané na reštrukturalizáciu verejných podnikov a tým zvýšenie finančných aktív štátnej správy vo verejnom podniku a podobne.

**Dlhové cenné papiere** predstavujú právo kupujúceho na vrátanie dlžnej sumy od ich emitenta v dohodnutom čase vrátane výnosov. Sú prevoditeľné (obchoduje sa s nimi) a prinášajú úroky obvykle vopred platené (diskont). Krátkodobé majú dobu splatnosti do 12 mesiacov (vrátane) a dlhodobé majú splatnosť dlhšiu ako jeden rok. Patria sem napríklad dlhopisy (obligácie), hypotekárne záložné listy, štátne pokladničné poukážky. Zmenky a obligácie sa uvádzajú v ich menovitej hodnote.

**Poskytnuté pôžičky** vznikajú vtedy, keď veritelia požičiavajú finančné zdroje dlžníkom. Obdoba poskytnutých pôžičiek sú návratné finančné výpomoci, ktoré väčšinou poskytujú orgány štátnej správy alebo samosprávy. Predstavujú pohľadávku voči dlžníkovi počas doby splácania.

**Poskytnuté preddavky** vznikajú, keď nie je platba za výrobky alebo služby vykonaná v rovnakom čase, ako dochádza k zmene vlastníctva výrobkov alebo k poskytnutiu služby. Ak sa platba vykoná pred zmenou vlastníctva, ide o preddavok. Ako poskytnuté preddavky sa vo výkaze uvádzajú poskytnuté preddavky na obstaranie nehmotného, hmotného a finančného dlhodobého majetku (vrátane účtu obstarania finančného majetku) a poskytnuté prevádzkové preddavky.

Ako **vybrané pohľadávky** sa uvádzajú najmä pohľadávky voči odberateľom, pohľadávky za eskontované cenné papiere, pohľadávky z vydaných dlhopisov, pohľadávky z nájmu, pohľadávky v rámci konsolidovaného celku, pohľadávky voči spoločníkom a členom, pohľadávky z predaja podniku, pohľadávky voči zamestnancom, pohľadávky z privatizácie, ostatné dane a poplatky, pohľadávky z nedaňových rozpočtových príjmov, iné pohľadávky a ostatné pohľadávky z obchodnej činnosti s výnimkou pohľadávok voči spoločníkom, členom a združeniu, zo sociálneho poistenia, z daňových pohľadávok a derivátových pohľadávok. Ako pohľadávky sa tiež neuvádzajú pohľadávky z daňových a colných rozpočtových príjmov štátu a samosprávy, daňové pohľadávky subjektov verejnej správy a pohľadávky z dotácií a transferov.

Zdravotné poisťovne ako pohľadávky uvádzajú aj pohľadávky z verejného zdravotného poistenia voči poskytovateľom zdravotnej starostlivosti, voči Úradu pre dohľad nad zdravotnou starostlivosťou a voči Ministerstvu zdravotníctva Slovenskej republiky, pohľadávky z individuálneho zdravotného poistenia voči sprostredkovateľom, voči poskytovateľom zdravotnej starostlivosti, pohľadávky zo zaistenia z upísaného základného imania, voči spoločníkom, pohľadávky voči účastníkom združenia, pohľadávky voči poskytovateľom zdravotnej starostlivosti a voči inej zdravotnej poisťovni (napríklad z prerozdelenia poistného), voči Úradu pre dohľad nad zdravotnou starostlivosťou a voči Ministerstvu financií Slovenskej republiky.

Exportno-importná banka Slovenska uvádza okrem vyššie vymedzených pohľadávok aj pohľadávky z poistenia a zo zaistenia a splatné daňové pohľadávky.

Všetky subjekty verejnej správy uvádzajú medzi vybranými pohľadávkami aj aktívne položky časového rozlíšenia.

V riadku 01 sa uvádza začiatočný stav vybraných aktív v netto hodnote k prvému dňu kalendárneho roka v štruktúre uvedenej v stĺpcoch 1 až 10.

V riadkoch 02 až 12 sa rozpisuje začiatočný stav vybraných aktív v štruktúre uvedenej v stĺpcoch 1 až 10 spolu a v členení podľa jednotlivých sektorov.

V riadkoch 13 až 24 sa uvádza zvýšenie stavu vybraných aktív vyplývajúce z transakcií s aktívami v štruktúre uvedenej v stĺpcoch 1 až 10 spolu a v členení podľa jednotlivých sektorov.

V riadkoch 25 až 36 sa uvádza zníženie stavu vybraných aktív vyplývajúce z transakcií s aktívami v štruktúre uvedenej v stĺpcoch 1 až 10 spolu a v členení podľa jednotlivých sektorov. V týchto riadkoch sa uvádza aj odpis, postúpenie a bezodplatný prevod pohľadávok.

V riadku 37 sa uvádza v štruktúre uvedenej v stĺpcoch 1 až 10 tvorba opravnej položky ako zníženie ocenenia (-) a zrušenie opravnej položky ako zvýšenie ocenenia (+), kurzové rozdiely ziskové (+), kurzové rozdiely stratové (-) a zmena hodnoty cenných papierov vyplývajúca z ich precenenia.

V riadku 38 sa uvádza v štruktúre uvedenej v stĺpcoch 1 až 10 zvýšenie alebo zníženie stavu vybraných aktív z dôvodu organizačných zmien, živelných pohrôm, zmeny v metóde účtovania alebo z dôvodu jednostranného odpisu obstarania finančného majetku, napríklad cenných papierov, dlhopisov, pretože dlžník zanikol. Hodnoty môžu byť kladným alebo záporným číslom podľa povahy zmeny.

V riadkoch 39 až 50 sa uvádza stav vybraných aktív v netto hodnote k poslednému dňu kalendárneho štvrťroka v štruktúre uvedenej v stĺpcoch 1 až 10 spolu a v členení podľa jednotlivých sektorov. Netto hodnota znamená, že údaj sa vykáže po zmenách v ocenení a po ostatných zmenách.

V stĺpcoch 7 a 9 sa uvádzajú cenné papiere, poskytnuté pôžičky a návratné finančné výpomoci, ktorých pôvodná doba splatnosti je viac ako jeden rok.

V stĺpci 10 sa uvádza suma poskytnutých preddavkov, časového rozlíšenia aktív a vybraných pohľadávok.

**2.4 FIN 4-04 Finančný výkaz o finančných pasívach podľa sektorov**

Výkaz vypĺňajú všetky subjekty verejnej správy uvedené v § 2 ods. 3 opatrenia MF/017353/2017-352. Výkaz obsahuje údaje o stave finančných pasív a vybraných záväzkov k 1.1. a poslednému dňu vykazovaného obdobia, prírastky, úbytky, zmeny ocenenia a ostatné zmeny od 1.1. do posledného dňa vykazovaného obdobia. Platí:

**Stav k 1.1. + prírastky – úbytky +/- zmeny ocenenia +/- ostatné zmeny = stav na konci vykazovaného obdobia**

**Sektorové členenie finančných pasív vo výkaze FIN 4-04 sa uplatňuje podľa toho, v ktorom sektore je zaradený subjekt, ktorý:**

- vlastní dlhové cenné papiere a zmenky vydané vykazujúcim subjektom,

- poskytol bankový úver, investičný dodávateľský úver, dodávateľský úver, úver vyplývajúci zo zmlúv o dodávke energetic-

 kých služieb (EPC), iný nebankový úver alebo návratnú finančnú výpomoc a ostatnú pôžičku vykazujúcemu subjektu,

- je v zmluvnom vzťahu s vykazujúcim subjektom zmluvou o finančnom prenájme,

- poskytol vykazujúcemu subjektu zábezpeku,

- má uhradiť záväzok zo strany vykazujúceho subjektu.

Pasíva sa vykazujú podľa toho, do akého sektora je zaradený veriteľ, poskytovateľ úveru, pôžičky alebo dodávateľ (nie podľa toho, kto vyplňuje finančný výkaz).

Údaje k 1. januáru sú zhodné s údajmi v súvahe podľa bilančnej kontinuity. Za subjekty, ktoré predkladajú k 31.12. finančný výkaz FIN 2-04 s predbežnými údajmi a následne súvahu individuálnej účtovnej závierky resp. FIN 2-04 podľa schválenej účtovej nej závierky, sa hodnoty k 1. januáru vo FIN 4-04 uvádzajú zo súvahy.

Sektory sú vymedzené pri finančnom výkaze FIN 3-04 Finančný výkaz o aktívach podľa sektorov. Vymedzenie jednotlivých finančných pasív je pri finančnom výkaze FIN 5-04 Finančný výkaz o dlhových nástrojoch a vybraných záväzkoch subjektu verejnej správy.

V riadku 01 sa uvádza stav vybraných pasív k prvému dňu kalendárneho roka v štruktúre uvedenej v stĺpcoch 1 až 28.

V riadkoch 02 až 12 sa uvádza stav vybraných pasív k prvému dňu kalendárneho roka v štruktúre uvedenej v stĺpcoch 1 až 28 v členení podľa jednotlivých sektorov.

V riadkoch 13 až 24 sa uvádza zvýšenie stavu vybraných pasív v štruktúre uvedenej v stĺpcoch 1 až 28 spolu a v členení podľa jednotlivých sektorov. Uvádza sa tu aj zvýšenie záväzkov z dôvodu prevzatie záväzku.

V riadkoch 25 až 36 sa uvádza zníženie stavu vybraných pasív v štruktúre uvedenej v stĺpcoch 1 až 28 spolu a v členení podľa jednotlivých sektorov. Uvádzajú sa tu aj transakcie ako odpustenie záväzku alebo odovzdanie záväzku.

V riadku 37 sa uvádzajú v štruktúre uvedenej v stĺpcoch 1 až 28 kurzové rozdiely ziskové (+), kurzové rozdiely stratové (-) a zmena hodnoty cenných papierov vyplývajúca z ich precenenia.

V riadku 38 sa uvádza v štruktúre uvedenej v stĺpcoch 1 až 28 zvýšenie alebo zníženie stavu vybraných pasív z dôvodu preklasifikovania finančného pasíva (napríklad investičný dodávateľský úver sa preklasifikuje na bankový úver) alebo z dôvodu chybného vykazovania v predchádzajúcich obdobiach.

V riadku 39 až 50 sa uvádza stav vybraných pasív k poslednému dňu kalendárneho štvrťroka v štruktúre uvedenej v stĺpcoch 1 až 25. Údaj sa vykáže po zmenách v ocenení a po ostatných zmenách.

***Zmeny vo výkaze FIN 4-04 od 1. 1. 2018 (týkajú sa aj výkazu FIN 5-04):***

- Úvery vyplývajúce zo zmlúv o dodávke energetických služieb sa od 1.1.2018 vykazujú ako Záväzky vyplývajúce zo zmlúv o dodávke energetických služieb,

- Návratné finančné výpomoci a ostatné pôžičky prijaté od subjektov verejnej správy sa od 1.1.2018 vykazujú ako Finančné výpomoci a pôžičky od subjektov verejnej správy,

- Ostatné nebankové pôžičky sa od 1.1.2018 vykazujú ako Nebankové pôžičky a finančné výpomoci od subjektov mimo verejnej správy,

- Vybrané záväzky a prijaté preddavky sa od 1.1.2018 rozčlenili a vykazujú sa ako: Záväzky z obchodného styku a prijaté preddavky a Vybrané záväzky.

Ako záväzky z obchodného styku a prijaté preddavky sa vykazujú neuhradené faktúry za dodávku služieb, tovaru alebo majetku. K takýmto záväzkom môže existovať rámcová zmluva, objednávka alebo iný obojstranne dohodnutý dokument.

**2.5 FIN 5-04 Finančný výkaz o dlhových nástrojoch a vybraných záväzkoch**

Výkaz vypĺňajú všetky subjekty verejnej správy uvedené v § 2 ods. 3 opatrenia MF/017353/2017-352. Obsahujú dlhové nástroje v takom istom členení ako vo finančnom výkaze FIN 4-04 s výnimkou dlhového nástroja „záväzky z obchodného styku a prijaté preddavky“, ktorý sa člení na krátkodobú časť a dlhodobú časť.

Uvádzajú sa len také dlhové nástroje, pre ktoré má účtovná jednotka obsahovú náplň. V prípade, ak organizácia nemá náplň pre výkaz, vyplní len riadok „Úhrn“ a v stĺpcoch „4“ a „5“ sa uvedie nula.

 V stĺpci „a“ sa uvádzajú v každom riadku samostatne jednotlivé druhy dlhových nástrojov s nasledovnými symbolmi:

|  |  |  |
| --- | --- | --- |
| **Druh dlhového nástroja** | **Symbol** |  |
| Emitované dlhopisy | ED |  |
| Zmenky | Z |  |
| Bankové úvery  | BU |  |
| Investičné dodávateľské úvery  | IDU |  |
| Dodávateľské úvery | DU |  |
| Úvery od Štátneho fondu rozvoja bývania | SFRB |  |
| Úvery od Environmentálneho fondu | ENVF |  |
| Finančné výpomoci a pôžičky od subjektov verejnej správy | NFV |  |
| Finančný prenájom | FP |  |
| Nebankové pôžičky a finančné výpomoci od subjektov mimo verejnej správy   | OST |  |
| Prijaté zábezpeky | ZAB | . |
| Úvery vyplývajúce zo zmlúv o dodávke energetických služieb  | EPC |  |
| Záväzky z obchodného styku a prijaté preddavky - krátkodobé | KZOS |  |
| Záväzky z obchodného styku a prijaté preddavky - dlhodobé | DZOS |  |
| Vybrané záväzky  | VZ |  |

Dlhové nástroje rovnakého druhu s rovnakým dátumom prijatia prostriedkov, rovnakým dátumom splatnosti dlhového nástroja a rovnakým druhom úroku sa uvedú sumárne v jednom riadku. Sumárne v jednom riadku sa uvedú aj prijaté zábezpeky, pri ktorých nie je známy dátum splatnosti, pričom stĺpce „1 a, 2“ sa nevypĺňajú. Údaje za záväzky z obchodného styku a prijaté preddavky – krátkodobé a za vybrané záväzky sa uvádzajú v stĺpcoch a, b, 4 a 5. Údaje za záväzky vyplývajúce zo zmlúv o dodávke energetických služieb, záväzky z obchodného styku a prijaté preddavky – dlhodobé sa uvádzajú v stĺpcoch a, b, 1, 2, 4, a 5. Ako dátum prijatia prostriedkov sa uvádza dátum zdaniteľného plnenia alebo deň prijatia preddavku.

Ako záväzky z obchodného styku a prijaté preddavky - dlhodobé sa uvádzajú záväzky, ktorých doba splatnosti pri vzniku je dlhšia ako 12 mesiacov bez ohľadu na zostatkovú dobu splatnosti záväzku.

Ako **Emitované dlhopisy** sa vykazujú dlhové cenné papiere vydávané subjektom verejnej správy, s ktorým súvisí povinnosť vrátiť požičanú sumu a úrok. Dlhopis je právne upravený v zákone č. 530/1990 Zb. o dlhopisoch. Subjekty verejnej správy vykazujú:

* komunálne dlhopisy
* korporátne dlhopisy
* štátne dlhopisy a štátne pokladničné poukážky

Ako **Zmenka** sa vykazuje obchodovateľný cenný papier, ktorým sa dlžník zaväzuje zaplatiť záväzok určitých osôb majiteľovi zmenky v určenom mieste a čase sumu určenú na zmenke. Zmenka musí mať písomnú formu a spĺňať náležitosti stanovené v zákone.

Za **bankový úver** sa považuje dočasné zapožičanie peňazí bankou jej klientovi za určitý dohodnutý úrok. Medzi bankovými úvermi sa vykazujú aj investičné dodávateľské úvery, dodávateľské úvery, **pohľadávky veriteľov a dodávateľov**, pri ktorých prišlo k postúpeniu pohľadávky veriteľa na banku **a nie je dohodnuté úročenie,** bankové úvery čerpané priamo z úverového účtu, spotrebiteľské úvery a povolené prečerpanie bežného účtu (kontokorentný úver).

V prípade, ak zapožičané prostriedky poskytne iná inštitúcia ako banka, môže ísť o:

Úver od Štátneho fondu rozvoja bývania v zmysle zákona č. 150/2013 Z. z. o Štátnom fonde rozvoja bývania**, ktorý sa vykazuje voči štátnej správe**.

Úver od Environmentálneho fondu v zmysle zákona č. 587/2004 Z. z. o Environmentálnom fonde a o zmene a doplnení niektorých zákonov.

Úver od Audiovizuálneho fondu.

Záväzky vyplývajúce zo zmlúv o dodávke energetických služieb (EPC) - Podľa Smernice Európskeho parlamentu a Rady 2012/27/EÚ z 25.októbra 2012 o energetickej efektívnosti - Energy Performance Contracting (EPC). Zmluva o energetickej efektívnosti je dohoda na zmluvnom základe, uzatvorená medzi príjemcom a poskytovateľom opatrenia na zlepšenie energetickej efektívnosti (verejných budov), pričom táto efektívnosť sa overuje a monitoruje počas celého trvania zmluvného vzťahu. Za investície (práca, dodávky alebo služby) sa platí na základe zmluvne dohodnutej úrovne zlepšenia energetickej efektívnosti alebo iného dohodnutého kritéria energetickej efektívnosti ako sú napr. finančné úspory.

Návratné finančné výpomoci a ostatné pôžičky prijaté od subjektov verejnej správy – subjekty verejnej správy vymedzuje a zverejňuje Štatistický úrad Slovenskej republiky na svojom webovom sídle.

Nebankové pôžičky a finančné výpomoci od subjektov mimo verejnej správy – ostatné návratné zdroje financovania, ktoré sú prijaté od iných subjektov, ako od subjektov verejnej správy a sú obvykle úročené.

**Finančným prenájmom (leasing)** sa rozumie prenájom výrobkov a výrobných prostriedkov na určité obdobie na základe leasingovej zmluvy, v rámci ktorej je dohodnutá okrem iného aj výška leasingových splátok a splátkových kalendár (leasingová splátka pozostáva z istiny a úroku). Uplatňuje sa najmä pri predmetoch dlhodobej spotreby. Predmet leasingu zostáva vo vlastníctve prenajímateľa až do úplného splatenia dohodnutých leasingových splátok. Súčasťou zmluvy je aj predkupné právo nájomcu po riadnom ukončení leasingovej operácie, ktorú môže, ale nemusí nájomca uplatniť. Finančný leasing sa používa napríklad pri obstarávaní výrobných a technologických zariadení, motorových vozidiel, stavebných strojov, poľnohospodárskych strojov a nehnuteľností. Vo výkaze sa uvádza len zostatok záväzkov z leasingu v účtovníctve ku dňu zostavenia výkazu. Podobne sa vykazuje aj stav záväzku z úroku, ktorý je zaúčtovaný ku dňu zostavenia výkazu.

Ako **investičné dodávateľské úvery a dodávateľské úvery** sa vykazujú tie záväzky, pri ktorých sa na základe dohody s dodávateľom začne uplatňovať splátkový kalendár a zároveň úročenie alebo sa pohľadávka veriteľa odpredá financujúcemu subjektu (banka, faktoringová spoločnosť), na ktorý prechádzajú všetky riziká. Ak dôjde k odpredaju pohľadávky banke, takéto záväzky sa ďalej vykazujú ako bankové úvery**. Investičné dodávateľské úvery a dodávateľské úvery sa vykazujú najčastejšie voči nefinančným korporáciám alebo voči domácnostiam, nevykazujú sa voči finančným korporáciám (platí aj pre vykazovanie vo FIN 4-04).**

Ako **zábezpeky** sa uvádzajú záväzky, ktoré vznikli z prijatých finančných prostriedkov na zábezpeky v zmysle osobitných predpisov (napríklad daňová zábezpeka, zábezpeka pri verejnom obstarávaní).

**Finančné výpomoci a pôžičky od subjektov verejnej správy sa vykazujú ako záväzky voči subjektom verejnej správy. Nebankové pôžičky a finančné výpomoci od subjektov mimo verejnej správy sa vykazujú ako ostatné nebankové pôžičky voči subjektom mimo verejnej správy.**

Záväzky vyplývajúce zo zmlúv o dodávke energetických služieb sú záväzky z garantovanej úspory energií prostredníctvom **EPC** vo verejnom sektore majú obvykle dlhodobý charakter (5 – 20 rokov). Proces obstarávania takéhoto projektu musí byť v súlade s národnou legislatívou o verejnom obstarávaní (podľa Smernice EÚ o verejnom sektore 2004/18/EC). Zvyčajne sú aktuálne tri typy zmlúv: 1. dodávateľská zmluva pre verejný sektor, 2. zmluva pre verejný sektor na práce a 3. zmluva pre verejný sektor na služby. Cieľom je zníženie energetickej náročnosti v priemere od 15% do 50%. Financovanie projektu EPC zabezpečí „tretia strana“, voči ktorej subjekt verejnej správy vykáže záväzok vo výške splátky. Splátka sa odvíja od celkovej výšky úspor na energiách v závislosti na zmluvných podmienkach.

**Záväzky z obchodného styku** a **Prijaté preddavky** vznikajú:

**a**) pri dodaní výrobkov, tovarov, majetku alebo služieb ich zákazníkom pričom platba za tieto dodávky nebola vykonaná v rovnakom čase ako dochádza k zmene vlastníctva výrobkov, tovarov alebo majetku alebo k poskytnutiu služieb,

**b**) z dôvodu prijatých preddavkov pred splnením dodávky (zmluvy), napr. za nedokončenú prácu alebo prácu, ktorá sa ešte len má uskutočniť alebo za výrobky a služby, ktoré ešte neboli dodané.

 Ako záväzky z obchodného styku a prijaté preddavky – krátkodobé, sa vykazujú záväzky, ktorých doba splatnosti **pri vzniku** je kratšia ako jeden rok. Vykazujú sa sumárne jednou sumou.

Záväzky z obchodného styku a prijaté preddavky – dlhodobé, sa vykazujú záväzky, ktorých doba splatnosti **pri vzniku** je dlhšia ako jeden rok. Vykazujú sa jednotlivo za každý záväzok vyplývajúci z obchodného styku alebo prijatý preddavok.

Ako **vybrané záväzky** sa uvádzajú záväzky z nájmu, záväzky voči zamestnancom, záväzky z upísaných nesplatených cenných papierov a vkladov a pohľadávky za upísané vlastné imanie, ak sa vykazujú zápornou hodnotou, záväzky v rámci konsolidovaného celku, záväzky voči spoločníkom a členom, záväzky z kúpy podniku, záväzky zo sociálneho fondu, ostatné záväzky a záväzky z obchodného styku s výnimkou dlhodobých zmeniek na úhradu, vydaných dlhopisov, dlhodobých záväzkov z derivátových operácií a odloženého daňového záväzku.

Ako záväzky sa neuvádzajú daňové záväzky a záväzky zo sociálneho a zdravotného poistenia, záväzky z dotácií a transferov,  záväzky voči združeniu a účty časového rozlíšenia pasívne, ako ani záväzky z obchodného styku a prijaté preddavky.

Zdravotné poisťovne ako vybrané záväzky uvádzajú aj záväzky z verejného zdravotného poistenia voči poskytovateľom zdravotnej starostlivosti, voči Úradu pre dohľad nad zdravotnou starostlivosťou a voči Ministerstvu zdravotníctva Slovenskej republiky, záväzky z individuálneho zdravotného poistenia voči sprostredkovateľom a voči poskytovateľom zdravotnej starostlivosti.

Exportno-importná banka Slovenska uvádza okrem vyššie vymedzených záväzkov aj záväzky z obchodovania, záväzky zo zaistenia, ostatné finančné záväzky, ostatné záväzky a splatný daňový záväzok.

Kontrola vybraných záväzkov na výkaz FIN 2-04 je súčasťou Prílohy č. 2 – Vybrané pohľadávky a vybrané záväzky.

V stĺpci „b“ sa uvádza kód meny podľa kurzového lístka Národnej banky Slovenska, v ktorej bol dlhový nástroj pôvodne prijatý. Ak pôvodnou menou dlhového nástroja bola slovenská koruna, uvedie sa kód EUR. Sumy k týmto dlhovým nástrojom v stĺpcoch „4“ až „7“ sa uvádzajú v prepočte na EUR a nie v mene, v ktorej bol dlhový nástroj prijatý. Pri prepočte na menu euro sa použije referenčný výmenný kurzom určený a vyhlásený Európskou centrálnou bankou alebo Národnou bankou Slovenska platný v posledný pracovný deň príslušného kalendárneho štvrťroka.

V stĺpci „1“ sa uvádza dátum emisie podľa emisných podmienok alebo dátum prvého dňa čerpania dlhových nástrojov podľa zmluvy, v tvare RRRRMMDD.

V stĺpci „2“ sa uvádza dátum, kedy bude podľa emisných podmienok alebo zmluvy dlhový nástroj splatený, v tvare RRRRMMDD.

V stĺpci „3“ sa uvádza druh úroku dlhového nástroja. Ak je úrok určený fixnou sadzbou alebo ak sa dlhový nástroj neúročí, uvádza sa písmeno „F“, ak je úroková sadzba počas splatnosti dlhového nástroja variabilná, uvádza sa písmeno „V“.

V stĺpci „4“ sa uvádza nesplatená výška dlhových nástrojov k 31. marcu, 30. júnu, 30. septembru a 31. decembru v menovitej hodnote. Údaje sa uvádzajú bez záväzkov z úrokov.

V stĺpci „5“ sa uvádza nesplatená výška dlhových nástrojov k 31. marcu, 30. júnu, 30. septembru a 31. decembru voči zahraničným veriteľom v menovitej hodnote. Údaje sa uvádzajú bez záväzkov z úrokov.

V stĺpci „6“ sa uvádzajú záväzky z nesplatených úrokov k 31. marcu, 30. júnu, 30. septembru a 31. decembru.

V stĺpci „7“ sa uvádzajú záväzky z nesplatených úrokov k 31. marcu, 30. júnu, 30. septembru a 31. decembru voči zahraničným veriteľom.

**2.6 FIN 6-04 Finančný výkaz o stave bankových účtov a záväzkov obcí, vyšších územných celkov a nimi zriadených**

 **rozpočtových organizácií**

Výkaz vypĺňajú obce a nimi zriadené rozpočtové organizácie a vyššie územné celky a nimi zriadené rozpočtové organizácie.

V riadku 1 sa uvádza stav peňažných prostriedkov, o ktorých sa účtuje na syntetických účtoch 221 a 211 vrátane kladného alebo záporného zostatku účtu 261. Bankovými účtami sú účty v bankách alebo v pobočke zahraničnej banky.

V riadkoch 2 a 3 sa uvádzajú údaje o stave peňažných fondov obcí a vyšších územných celkov (§ 15 zákona č. 583/2004 Z. z. v znení neskorších predpisov).

V riadku 4 sa uvádza stav záväzkov účtovaných na účtoch účtových skupín 23, 24, 27, 32, 33, 34, 36, 37, 39, 46 a 47 a na účte 221 – Bankové účty, na ktorých sa vykazuje pasívny zostatok, napríklad kontokorentný úver. Rezervy a časové rozlíšenie na strane pasív a zúčtovania medzi subjektmi verejnej správy v účtovej skupine 35 sa neuvádzajú.

V riadku 5 sa uvádzajú záväzky neuhradené v lehote splatnosti (§ 19 ods. 1 zákona č. 583/2004 Z. z.).

V riadku 6 sa uvádzajú uznané záväzky neuhradené 60 a viac dní po lehote splatnosti (§ 19 ods. 1 zákona č. 583/2004 Z. z.).

V riadku 7 sa uvádzajú úvery poskytnuté zo Štátneho fondu rozvoja bývania **(istina bez úrokov).**

V riadku 8 sa uvádza tá časť úverov zo Štátneho fondu rozvoja bývania, ktorá bola prijatá na **obstaranie** obecných nájomných bytov a nevstupuje do dlhu obce podľa § 17 ods. 8 zákona č. 583/2004 Z. z**., t.j. tá časť úverov prijatých zo ŠFRB, ktorých splátky sú zahrnuté v cene nájomného za obecné nájomné byty.**

V riadku 9 sa uvádzajú pôžičky poskytnuté z Audiovizuálneho fondu **(istina bez úrokov).**

V riadku 10 sa uvádzajú **pôžičky poskytnuté z Fondu na podporu umenia (istina bez úrokov).**

**V riadku 11 sa uvádzajú** prijaté bankové úvery a výpomoci účtované na účtoch účtových skupín 23, 24, 27, 46 a na účte 221 – Bankové účty, na ktorých sa vykazuje pasívny zostatok, napríklad kontokorentný úver.

V riadku 12 sa uvádzajú bankové úvery a výpomoci prijaté na zabezpečenie predfinancovania spoločných programov Slovenskej republiky a Európskej únie, a to najviac v sume nenávratného finančného príspevku poskytnutého na základe zmluvy uzatvorenej medzi obcou alebo vyšším územným celkom a orgánom podľa osobitného predpisu (§ 17 ods. 8 zákona č. 583/2004 Z. z.). Úvermi na predfinancovanie projektov Slovenskej republiky a Európskej únie sa rozumejú finančné prostriedky z prijatého úveru, ktorými sa zaplatia faktúry v rámci realizácie uvedeného projektu a následne po refundácii z rozpočtu Európskej únie **a štátneho rozpočtu na spolufinancovanie sa** týmito prostriedkami prednostne zaplatí takýto úver.

V riadku 13 sa uvádza celkový stav záruk za bankové úvery a iné pôžičky poskytnutých obcou a vyšším územným celkom k termínu, ku ktorému sa výkaz zostavuje. Ide o sumár všetkých poskytnutých záruk a prísľubov, na ktoré sú buď tvorené rezervy, sú vykázané ako podmienené záväzky, alebo sa uvádzajú v poznámkovej časti účtovnej závierky, nakoľko podľa ich rizikovosti sa nepredpokladá, že budú v budúcnosti znižovať ekonomické úžitky účtovnej jednotky.

V riadku 14 sa uvádza hodnota realizovaných záruk (zaúčtovaných ako záväzky) poskytnutých obcou alebo vyšším územným celkom za bankové úvery a iné pôžičky k termínu, ku ktorému sa výkaz zostavuje.

**História zmien (aktuálne zmeny zvýraznené červenou farbou)**

**Verzia 1.02:**

zo zoznamu subjektov VS, ktoré sú povinné podávať finančné výkazy sa vypustili ostatné subjekty VS pod miestnou samosprávou

FIN 1-12 doplnil sa text k vykazovaniu položky 453 pre rozpočtové organizácie na konci roka, ďalej sa doplnila informácia k vykazovaniu podnikateľskej činnosti pre príspevkové organizácie

Vykazovanie bezprostredne predchádzajúceho obdobia vo FIN 2-04

Upravila sa príloha č. 2 k manuálu

**Verzia 1.03:**

Spresnila sa charakteristika „záväzkov z obchodného styku“ a prijaté preddavky

Upravila sa príloha č. 2 manuálu k finančným výkazom v časti „vybrané záväzky“ a doplnila sa tabuľka pre „záväzky z obchodného styku a prijaté preddavky“

**Súvisiace dokumenty, kontakty**

**Kontakt na gestora opatrenia k finančným výkazom a manuálu k finančným výkazom:**

Ministerstvo financií SR

Sekcia štátneho výkazníctva

Samostatné odd. legislatívy a metodiky výkazníctva verejnej správy

Štefanovičova 5

817 82 Bratislava

**Kontakt na poskytovateľa metodickej podpory cez CPU Datacentra:**

Internet: <https://helpdesk.datacentrum.sk/index.do>

E-mail: cpu@datacentrum.sk alebo jus@datacentrum.sk

**Dokumenty, metodické usmernenia**

Sekcia rozpočtovej politiky ako gestor zákona č. 523/2004 Z. z. o rozpočtových pravidlách verejnej správy a zákona č. 583/2004 Z. z. o rozpočtových pravidlách územnej samosprávy, vydala metodické usmernenie, ktoré sú zverejňované na stránke: [www.finance.gov.sk](http://www.finance.gov.sk) v sekcii Financie – Verejné financie – Regulačný komplex právnych noriem a metodických postupov z oblasti rozpočtového procesu – Zákon o rozpočtových pravidlách verejnej správy

 - Zákon o rozpočtových pravidlách územnej samosprávy

**Prílohy:**

Príloha č. 1 - Úvodná strana pre finančné výkazy (vzor pre použitie v organizácii).

Príloha č. 2 - Vybrané pohľadávky a vybrané záväzky (pre naplnenie výkazu FIN 3-04, FIN 4-04 a FIN 5-04).